जब आप मुख्य मुद्दों को समझाने की कोशिश कर रहे हों तब अच्छा पॉस्चर (posture) बनाए रहिए, सामने वालों की आँखों में आँखें डाल कर बोलिए, तथा सही भाव भंगिमा बनाए रहिए। आपका कॉन्फ़िडेंस दिखना चाहिए तथा अपनी टीम  को पॉइंट ए से पॉइंट बी तक ले जाने की अपनी क्षमता पर विश्वास रखिए। इसके अलावा बिना हिम्मत हारे, जब आपको कोई चीज़ नहीं मालूम हो तब उसको स्वीकार कर लीजिये।  बिना बेचैन हुये और नीचे देखे, “मुझे नहीं मालूम,” कहने की कल्पना करिए। अब कल्पना करिए कि आप सीधे खड़े हो कर और सामने वाले की आँखों में आँखें डाल कर कहते हैं, “मैं इसका जवाब नहीं जानता, मगर मैं मामले की छानबीन करूंगा और आपको बताऊंगा।” किसी चीज़ के संबंध में नहीं जानने से आप बुरे लीडर नहीं बन जाते हैं। वहीं दूसरी ओर, प्रभावहीन लीडर, असुरक्षित हो जाते हैं और यह मानने से इंकार कर देते हैं कि वे ग़लत हैं। यह ध्यान रखिएगा कि ऐरोगेन्स (arrogance) और कॉन्फ़िडेंस के बीच में अंतर बहुत ही कम होता है। स्वीकार कर लीजिये कि आपको सब कुछ नहीं मालूम है, और ऐसा दिखावा मत करिए जैसे कि आप दूसरों से ऊपर हैं। अपने ज्ञान को रिफ़ाइन (refine) करने के हर अवसर का इस्तेमाल करिए, चाहे आप किसी सेल्स टीम को मैनेज (manage) कर रहे हों या स्कूल क्लब के प्रेसिडेंट हों। आप जिस बारे में बातें कर रहे हैं, यदि आपको उसका ज्ञान होगा तब आपका कॉन्फ़िडेंस बढ़ेगा और आप अपनी टीम का विश्वास जीत सकेंगे। हालांकि सब कुछ जानना तो असंभव है, मगर यदि आप हर पूछे गए सवाल के जवाब में कहेंगे “मुझे नहीं मालूम” तब उन्हें आपकी क्षमताओं पर संदेह होगा।  उससे भी बुरा यह होगा कि आपको जवाब मालूम न हो, आप झूठमूठ कुछ कहानी बना दें, जो कि बाद में ग़लत साबित हो जाये, तब तो आपकी टीम का आप पर से विश्वास ही उठ जाएगा। उदाहरण के लिए, मान लीजिये कि आप स्कूल में चैरिटी के लिए किसी फ़ंडरेज़र की योजना बना रहे हैं, तब ईवेंट्स को कोऑर्डिनेट करने की गाइड्स के लिए ऑर्गनाइज़ेशन की वेबसाइट को देखिये। अगर आप किसी इंजीनियरिंग टीम के हेड हों, तब आप जो प्रोडक्ट (product) बना रहे हों उसके बारे में सब कुछ जान लीजिये, प्रोफ़ेशनल डेवलपमेंट ईवेंट्स में शामिल होइए, और जो भी नवीनतम रेलीवेंट (relevant) टेक्नॉलॉजी और सॉफ्टवेयर हो उसके संबंध में अवगत रहिए। चाहे आप लीडरशिप की उच्चतम पोजीशन पर ही क्यों न हों, विकास का मौका तो हर समय रहता ही है। उस व्यक्ति तक पहुंचिए जिसके आप प्रशंसक हों और जिसके पास पर्याप्त लीडरशिप स्किल्स हों। आप उनसे कॉफी या लंच पर यह पूछ सकते हैं कि क्या वे लंबे समय के लिए आपके मेंटर बनने  को तैयार हैं।  किसी ऐसे रोल मॉडेल को खोजिए जिसने चुनौतियों पर विजय पा कर आपके जैसे लक्ष्यों को प्राप्त किया हो। जैसे कि, अगर आप हाईस्कूल में पढ़ने वाली एक युवा लड़की हैं, तब लीडरशिप पोज़ीशन वाली महिलाओं के सार्वजनिक भाषणों को सुनने जाइए। किसी से मेंटर बनने के लिए कहने में भयभीत होना स्वाभाविक है, मगर कोशिश करिए कि आप रिलैक्स्ड (relaxed) रहें। किसी ऐसे व्यक्ति से संपर्क करने की कोशिश करिए जिसने उन्हीं लक्ष्यों को प्राप्त किया हो जो आपने अपने लिए तय किए हों, और फिर उनकी उपलब्धियों में अपनी दिलचस्पी दिखाइए और उनकी सलाह मांगिए।  इसके अलावा, अपने से अधिक अनुभवी लोगों से सीखने के अवसर को लेने से आप उनको मेंटर कर सकेंगे, जिनका आप नेतृत्व कर रहे हैं। अगर आपकी टीम के सदस्यों के बीच गरमागरम असहमति हो जाये, तो जो लोग भी उसमें शामिल हैं उनसे कहिए कि अपनी भावनाओं को नियंत्रित रखें। अगर ज़रूरी हो, तब उन्हें शांत होने के लिए कुछ समय दीजिये। संघर्ष  के कारणों को पहचानिए, और उनको एड्रेस (address) करने के लिए आवश्यक कदम उठाइए।  प्रत्येक व्यक्ति के दृष्टिकोण को देखने की कोशिश करिए, और खुद ऑब्जेक्टिव (objective) रहिए। अगर कोई तरीका हो कि आप विन-विन सीनारियो (win-win scenario) खोज सकते हों, तब पूरी कोशिश करिए कि आप उन सभी को किसी समझौते तक पहुंचा सकें। मान लीजिये कि आप कोई फ़ैक्टरी चलाते हैं, और किसी ब्लूप्रिंट में टाइपो (typo) के कारण कोई ऑर्डर रद्द हो गया है। सेल्स वाले लोग इसलिए नाराज़ हैं कि उनके कमीशन का नुकसान हो गया है, और उस डिज़ाइनर पर चिल्लाते हैं जिससे वह टाइपो हुआ था। उनसे कहिए कि वे शांत हो जाएँ, और ज़ोर डाल कर यह बता दीजिये कि नाराज़गी सहन नहीं की जाएगी, और दोनों को आश्वस्त करिए कि भविष्य में ऐसा नहीं हो इसलिए आप एक नया डबल-चेक सिस्टम लागू करेंगे। यह ध्यान रखिए कि किसी प्रोफ़ेशनल सेटिंग में कर्मचारियों के बीएच में किसी भी बढ़ते हुये संघर्ष को सुलझाने के लिए एचआर (HR) को उसे हैंडल करने देना चाहिए।
Be confident Learn as much as you can about your field. Find a more experienced mentor. Learn how to manage conflicts.